বলীউড আৰু হলীউডৰ অভিনেত্ৰী প্ৰিয়াংকা ছোপ্ৰা জ'নাছৰ দ্বিতীয়তো ৱেক্স ষ্টেচু লণ্ডনৰ মেডাম তুছাড মিউজিয়ামত মুকলি কৰে ।লণ্ডনৰ মিউজিয়ামৰ এটি টীমে টুইটাৰ যোগে প্ৰিয়াংকা ছোপ্ৰাক সম্ভাষণ জনায় লিখে যে প্ৰিয়াংকা চোপ্ৰা আপোনাক লণ্ডনলৈ আদৰিছো ।ইয়াৰ বিপৰীতে লণ্ডনৰ পূৰ্বতে ২০১৭ চনত মেডাম তুসাডৰ নিউয়ৰ্কত থকা মিউজিয়ামটোত প্ৰিয়াংকা চোপ্ৰাৰ ৱেক্স ষ্টেচু লগোৱা হয়।
এইবাৰ ইউএচএ টুডেত অভিনেত্ৰী গৰাকীয়ে ৫০ গৰাকী শক্তিশালী মহিলাৰ ভিতৰত স্থান পায় দেশী গাৰ্ল প্ৰিয়াংকা চোপ্ৰাই । মনোৰঞ্জন জগতত বিশেষভাৱে অৱদান আগবঢ়োৱা লগতে নিজৰ শক্তিশালী অভিনয় আৰু চেষ্টাৰ কাৰণে প্ৰিয়াংকা চোপ্ৰাই এই সাফল্য লাভ কৰে। আন্তঃৰাষ্ট্ৰীয় খ্যাতি সম্পন্ন প্ৰিয়াংকা চোপ্ৰাই তিনিবাৰকৈ অকাডমী পুৰস্কাৰ প্ৰাপ্ত মেৰিল ষ্ট্ৰীপ,অ'পৰা উইনফ্ৰে,গায়িকা বিয়োন্সেৰ লগত টেলীভিশ্যন অভিনেত্ৰী এলেন ডীজেনৰেছ,অস্কাৰ বিজয়ী জেনিফাৰ লৰেন্স আৰু অভিনেত্ৰী নিক'ল কিডমেনৰ মাজত নিজৰ স্থান দখল কৰিবলৈ সক্ষম হৈছে।
এই সাফল্য পোৱাৰ পিছতে প্ৰিয়াংকা চোপ্ৰাই কয় যে মই বহুত সুখী । এনে ধৰণৰ প্ৰাপ্তিয়ে কাম কৰাৰ কাৰণে প্ৰেৰণা দিয়ে । মই বহুত গৰ্ব অনুভৱ কৰিছোঁ । কাৰণ মই সেই সকল মহিলাৰ শাৰীত স্থান পাবলৈ সক্ষম হৈছো । যিসকলে গভীৰ প্ৰত্যাহ্বানক হেলাঙৰে অতিক্ৰম কৰি নিজক প্ৰতিষ্ঠা কৰিছে । ইয়াৰ পূৰ্বতে প্ৰিয়াংকা চোপ্ৰাই ২০১৮ বৰ্ষত ফৰ্বছত ম'ষ্ট পাৱৰফুল মহিলাৰ সূচীত নিজৰ নাম প্ৰতিষ্ঠা কৰিছিল । আনহাতে নিক জ'নাছৰ লগত বিয়াৰ হোৱাৰ পিছত স্বামী নিক জ'নাছ আৰু পৰিয়ালৰ বাকী সদস্যৰ লগত শেহতীয়াকৈ মুক্তি পায় Sucker ভিডিঅ' টি ।
The Sentinel Building,
© 2019-20. All rights reserved under Omega Printers & Publishers Pvt. Ltd.
